ՀՀ գյուղատնտեսության նախարարության տեղեկատվության և հասարակայնության հետ կապերի բաժնի փոխանցմամբ, այցի սկզբում նախարարը հանդիպում է ունեցել Գյումրիի պետական գյուղատնտեսական քոլեջի աշխատակազմի հետ, որի ընթացքում քննարկվել է դրա հիմքի վրա ֆերմերային քոլեջ ստեղծելու հնարավորությունը։ Նախարարը միաժամանակ կարևորել է քոլեջի դասախոսական կազմին խորհրդատվական աշխատանքներում ներգրավելու հարցը՝ վստահություն հայտնելով, որ նրանց գիտելիքներն ու փորձը էապես կնպաստեն խորհրդատվությունների որակի բարելավմանը։